Rossiya Tashqi ishlar vazirligining qurollanishni nazorat qilish masalalari bo‘yicha departamenti boshlig‘i Mixail Ulyanov Suriyada kimyoviy qurolsizlantirish jarayoni yakuniga yetganini ma’lum qildi, deb xabar bermoqda TASS axborot agentligi. “Barcha kimyoviy qurol-aslahalar Suriya tashqarisiga olib chiqildi. Umumiy miqdordagi kimyoviy qurol-aslahadan faqatgina bir foizini yo‘q qilish qoldi. Shu ishlar bilan shug‘ullanayotgan AQSh firmasi texnologik muammolarga duch keldi va hali ishini tugatganicha yo‘q. Lekin Suriya hududi kimyoviy qurol-aslahalardan tozalandi”, deya xabar berdi Ulyanov. Shu bilan birga diplomatning ta’kidlashicha, IShID terrorchilari kimyoviy qurol-aslaha ishlab chiqarish uquvlarini egallab olgan. “Terrorchilar tomonidan Suriya va Iroq hududida kimyoviy qurol-aslaha qo‘llangani haqida ko‘pgina dalillar qayd qilingan”, deb aytdi Ulyanov.